Kinderknopf Eule ∅25mm hellblau/blau | Kinderknöpfe | Knöpfe, Verschlüsse & Nieten | Kurzwaren | Francais (€)
Kinderknopf Eule ∅25mm hellblau/blau
Artikel ist 15x sofort lieferbar.
Weiterführende Links zu "Kinderknopf Eule ∅25mm hellblau/blau"
Kundenbewertungen für "Kinderknopf Eule ∅25mm hellblau/blau" Uitslag indoormeeting te Gent op 10/1 : Jong KASVO
« Afhalen clubblad | Homepage | Uitslag cross te Maldegem op 10/1 » Beleid gee leiding oor ‘4de nywerheidsrevolusie’ | Netwerk24
Beleid gee leiding oor ‘4de nywerheidsrevolusie’
Deur Llewellyn Prince 11 September 2018 10:02
Suid-Afrika gaan die eerste keer ’n omvattende beleidsrigting kry wat die land in staat sal stel om hom beter voor te berei op die sogenaamde vierde nywerheidsrevolusie (VNR).
Die witskrif oor wetenskap en tegnologie, wat reeds verlede week deur die kabinet goedgekeur is, gaan Suid-Afrika volgens Mmamoloko Kubayi-Ngubane, minister van wetenskap en tegnologie, nou in staat stel om doeltreffender met die ontwikkelde wêreld mee te ding rakende outomatisering, digitalisering en innovasie.
Kubayi-Ngubane het Maandag in Pretoria met die bekendstelling van die witskrif dit as ’n “mylpaal” beskryf, veral omdat dit fokus op die groter inspanning van wetenskap en tegnologie om inklusiewe ekonomiese groei en transformasie te bespoedig, die ekonomie mededingender te maak en landsburgers se daaglikse lewe te verbeter.
Mmamoloko Kubayi-NgubaneFoto: Daily Sun
Die publiek het 30 dae om daarop kommentaar te lewer. Daarna sal ’n beraad met belanghebbendes op 9 November plaasvind, voordat die witskrif vir finale goedkeuring aan die kabinet voorgelê sal word.
Kubayi-Ngubane sê die VNR verander die wyse waarop mense met mekaar skakel, sake doen en leer, en dat dit reeds baie gevorderd in die ontwikkelde wêreld is.
“Om Suid-Afrika in staat te stel om doeltreffend in hierdie nuwe wêreldorde – wat al hoe meer outomatisering en digitalisering meebring – te kan deelneem, het die departement hierdie nuwe beleidsdokument ontwikkel.
“Die nuwe konsepbeleid fokus op twee hoofdoelwitte, naamlik om te verseker dat Suid-Afrika voordeel trek uit wetenskap, tegnologie en innovasie vir ekonomiese groei, maatskaplike ontwikkeling en transformasie.
“Dit is ook om te reageer op die risiko’s en geleenthede vanweë vinnige wêreldwye tegnologiese vooruitgang en veranderinge.”
Volgens die minister neem die witskrif ook ’n aantal mega-tendense in ag wat oor die geopolitiese, ekonomiese, maatskaplike, tegnologiese en omgewingsfere strek.
“Hierdie mega-tendense sluit in ’n groeiende bevolking, verhoogde verbruik deur ’n groeiende middelklas in opkomende ekonomieë, die opkoms van China en Indië en die impak op die natuurlike omgewing.”
Kubayi-Ngubane meen sommige van hierdie tendense skep geleenthede, veral vir jeugdiges.
“Suid-Afrika kan voordeel trek uit hierdie geleenthede deur tegnologie te gebruik om sektore soos die landbou en mynbou te moderniseer en om ons uitvoer na groeiende markte te verhoog.”
Volgens haar dryf vinnige tegnologiese veranderinge sommige mega-tendense om ’n wêreld te vorm wat binnekort baie anders sal lyk.
Sy sê dat die lyne tussen fisieke, digitale en biologiese stelsels ook al hoe meer vervaag, terwyl regerings wêreldwyd beplan vir die uitwerking van die VNR.
“Tradisionele werksgeleenthede gaan reeds weens outomatisering verlore en tradisionele handel word ontwrig deur die skuif na aanlyn handel met verpersoonlikte dienste en produkte. Die rol van kripto-geldeenhede in die digitale ekonomie is onseker. Die moontlikhede is opwindend en die gevolge groot.”
Die witskrif stel onder meer ingryping deur beleid voor om vaardigheidsontwikkeling te bespoedig, die IKT-sektor te beïnvloed, navorsing te ondersteun, sowel as om meganismes te skep om staatsdepartemente saam te laat beplan rakende wetenskap en tegnologie.
Meer oor: Mmamoloko Kubayi-Ngubane